אנה קלמסקי

אנה מריה קלמסקי (באנגלית: Anna Maria Chlumsky; נולדה ב-3 בדצמבר 1980) היא שחקנית תיאטרון, קולנוע וטלוויזיה אמריקאית. היא החלה את הקריירה שלה בילדותה. היא ידועה כמי ששיחקה בתפקיד הראשי בסרט הקולנוע, "החברה שלי"  לצד מקולי קאלקין ובסרט ההמשך, "חברה שלי 2". היא שיחקה בסדרת הטלוויזיה "ויפ", עבורה היא קיבלה שש מועמדויות לפרס אמי בפריימטיים בקטגוריה שחקנית המשנה המצטיינת בסדרת קומדיה.

 ראשית חייה 
קלמסקי נולדה בשיקגו, אילינוי, בתם של ננסי (לבית זונצ'יק), זמרת, שחקנית ודיילת לשעבר, ופרנק קלמסקי ג'וניור, שף ונגן סקסופון.Profile, FilmReference.com; accessed May 14, 2014.Obituary for Frank Chlumsky, Jr., legacy.com; accessed May 14, 2014. היא גדלה במשפחה קתולית. קלמסקי היא ממוצא צ'כי וקרואטי.The NBA on Christmas Day: Talking with Anna Chlumsky, allball.blogs.nba.com, December 18, 2014; accessed February 5, 2017.

 קריירה 
קלמסקי החלה לדגמן בגיל צעיר, אך תפקידיה בשני סרטי "החברה שלי" הם אלו שהביאו לה פרסום. היא גם כיכבה בסרט "Trading Mom" משנת 1994 לצד סיסי ספייסק, וכן בסרטים "חופרי הזהב: הסוד של דובי ההר" משנת 1995 עם כריסטינה ריצ'י.

 1999–2005: הפסקה ממשחק 
קלמסקי למדה באוניברסיטת שיקגו וסיימה בשנת 2002 תואר ראשון בלימודים בינלאומיים. לאחר סיום לימודיה עבדה במדריך זגאט ושימשה כעוזרת מערכת בהוצאת הרפר קולינס. היא מצאה את העבודה הזו לא מספקת, ואחרי פגישה מקרית עם הזמרת רוברטה פלאק, כמו גם דברים אחרים שהיא ראתה בהם סימנים, החליטה לחזור ולהתמקד במשחק. היא למדה בבית הספר למשחק אטלנטיק במנהטן כדי לקבל הכשרה רשמית.

 2006–הווה: חזרה 
קלמסקי הופיעה בתפקיד מרי קלווין בפרק של עונה 17 של הסדרה חוק וסדר, ששודר לראשונה ב-12 בינואר 2007, ובתפקיד ליסה קליין בפרק של עונה 20, ששודר לראשונה ב-15 במרץ 2010.

במרץ 2007 הופיעה בפרק של הסדרה "רוק 30" . קלמסקי שיחקה בארבעה פרקים של דרמת ABC "קופידון" בשנת 2009. מאוחר יותר באותה שנה, היא כיכבה בסרט הטלוויזיה "גברים של חג המולד" בתפקיד יאן לוקאס.

היא כיכבה בהפקת אוף ברודוויי של המחזה "Unconditional" מאת ברט סי. לאונרד בתיאטרון הציבורי, שנפתח בפברואר 2008; הוא הופק על ידי חברת התיאטרון לבירינת. היא שיחקה במחזה "Balm in Gilead" בנובמבר 2005 בתיאטרון השחקנים האמריקני בניו יורק."Anna Chlumsky to Star in Lanford Wilson's Balm in Gilead Off-B'way", broadway.com; accessed May 14, 2014.

בשנת 2009 היא הופיעה בסאטירה הפוליטית של BBC Films, שהופקה על ידי ארמנדו יאנוקי, "בסוד העניינים" בהשתתפותם של פיטר קפלדי, טום הולנדר, כריס אדיסון, ג'יימס גנדולפיני ומימי קנדי. היא גילמה את ליזה, עוזרת מחלקת המדינה בסרט.

החל משנת 2012 שיחקה קלמסקי את איימי ברוקהיימר, עוזרת לדמותה של ג'וליה לואי-דרייפוס בסדרה "ויפ" של HBO, שהופקה גם על ידי יאנוצ'י.

בנוסף לתפקידה בסדרה "ויפ", הופיעה קלממסקי בסדרות טלוויזיה רבות בין השנים 2011–2013, כולל "צווארון לבן, חוק וסדר: מדור מיוחד" ו"חניבעל".

קלמסקי הופיעה בברודוויי במחזה "You Can't Take It With You", והחל באפריל 2015 כעורכת איריס פיבודי בקומדיה "לחיות על אהבה", עם רנה פלמינג, ג'רי אוקונל ודאגלס סילס.

בשנת 2017 הופיעה קלמסקי בעונה הרביעית של "קוד שרוף" בתפקיד ד"ר קייטי הרמן, מושא האהבה של גורדון קלארק (סקוט מק'ניירי).

בשנת 2021 החלה קלמסקי לדובב את דמותה של שרלוט פיקלס בסדרה "ראגרטס".

בפברואר 2022, הופיעה קלמסקי בתפקיד הראשי בסדרת הדרמה של נטפליקס "להמציא את אנה" לצד ג'וליה גארנר, בהפקת שונדה ריימס. בהמשך, השתתפה בסרט הסלאשר הלהט"בי "מחנה מסוכן".

 חיים אישיים 
באוקטובר 2007 הודיעה קלמסקי על אירוסיה לשון סו. השניים נפגשו כסטודנטים באוניברסיטת שיקגו בשנת 2000. הוא הוצב באפגניסטן בין השנים 2004–2006. הם התחתנו ב־8 במרץ 2008 בברוקלין, ניו יורק, ויש להם שתי בנות, שנולדו ביולי 2013 ובאוגוסט 2016.

 פילמוגרפיה 
 קולנוע 
 שנה כותרת תפקיד הערות 1989 הדוד באק ילדה בבית ספר 1991 החברה שלי ואדה 1994 חברה שלי 2 ואדה 1994 Trading Mom אליזבת מרטין 1995 חופרי הזהב: הסוד של דובי ההר ג'ודי סלרנו 2005 Wait קארה סרט קצר 2007 Blood Car לוריין 2008 Eavesdrop צ'לסי 2009 בסוד העניינים ליזה וולד 2009 הבחור הטוב ליזה 2009 My Sweet Misery קלואי 2010 Civil Unions: A Love Story N/A סרט קצר 2011 The Pill נלי 2012 "המדריך של ברט וארני לידידות" סברינה 2015 סוף המסע שרה 2019 Hala שאנון טיילור2022מחנה מסוכןמולי אריקסון2025כלה על ההדק (אנ')וירג'יניה

 טלוויזיה 
 שנה כותרת תפקיד הערות 1997 A Child's Wish מיסי צ'נדלר סרט טלוויזיה 1997 Miracle in the Woods ג'ינה וטרבי / אפונת שדה סרט טלוויזיה 1998 קופידון ג'יל פרק: "שוק בשרים" 1998 מהדורה מוקדמת מייגן קלארק פרק: "מלאכי העשרה" 2007 Eight Days a Week ריילי מקגאן סדרה לא משויכת 2007 רוק 30 ליז למלר פרק: "האירים הלוחמים" 2007–2010 חוק וסדר מרי קלווין ליסה קליין שני פרקים 2009 חוקי הבית סקוטי פישר סרט טלוויזיה 2009 קופידון ג'וזי 4 פרקים 2009 12 גברים של חג המולד יאן לוקאס סרט טלוויזיה 2010 פרשיות סמויות ויויאן לונג פרק: "I Can't Quit You Baby" 2011 Lights Out צ'רלי פרקים: "משחקי ראש", "הירייה" 2011 שלושה שבועות, שלושה ילדים ג'ניפר מילס סרט טלוויזיה 2011 צווארון לבן הסוכנת מליסה מתיוס פרקים: "איפה שיש רצון", "ספירה לאחור" 2012–2019 ויפ איימי ברוקהיימר 65 פרקים; תפקיד ראשי (עונות 1–7) 2012 נשות קבע ג'סיקה אנדרסון פרק: "אהבה קשוחה" חוק וסדר: מדור מיוחד ג'וסלין פיילי פרק: "עשרים וחמישה מעשים" 2013–2014 חניבעל מרים לאס 4 פרקים 2016 רובוט צ'יקן קלי / אחות (קול) פרק: "מערבי השחת המערבית" 2017 קוד שרוף ד"ר קייטי הרמן 5 פרקים 2021-הווה ראגרטס שרלוט פיקלס דיבוב; 5 פרקים 2022 להמציא את אנה ויויאן מיני-סדרה2025עשןדון הדסון4 פרקים

קישורים חיצוניים

 הערות שוליים 

קטגוריה:בוגרות אוניברסיטת שיקגו
קטגוריה:בוגרי אוניברסיטת שיקגו
קטגוריה:שחקניות תיאטרון אמריקאיות
קטגוריה:אמריקאים ממוצא קרואטי
קטגוריה:אמריקאים ממוצא צ'כי
קטגוריה:שחקניות ילדות אמריקאיות
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1980
קטגוריה:אמריקאים שנולדו ב-1980